# Michelin

### от Уикипедия, свободната енциклопедия

Michelin
Основана: | 1888
Седалище: | Клермон Феран, Франция
Служители: | 127 000
Продукти: | автомобилни гуми
Уеб сайт: | www.michelin.com

Мишлен (пълно име на френски: Manufacture Française des Pneumatiques Michelin) е френска фирма производител на гуми със седалище в град Клермон Феран. Тя е основана на 28 май 1889 г. от братята Едуар и Андре Мишлен, а в момента е една от най-големите производители на гуми в света с около 125 000 души персонал. През 1898 г. се появява на бял свят и рекламната фигурка на човечето на Мишлeн, с което фирмата е популярна и днес.

Развитието на автомобилната индустрия помага за просперитета на фирмата. Към 1906 г. за нея вече работят 6000 души. Две години по-късно Мишлен отваря първия си завод в чужбина - в Торино, Италия. По време на Първата световна война фирмата произвежда и самолети, но след края на войната отново се концентрира върху гумите. През 1931 г. e отворен и първият завод в Германия. Инвестира и в каучукова плантация във Френски Индокитай.

В периода от 1934 г. до 1975 г. фирмата е мажоритарен собственик в Citroen. В годините след Втората световна война Мишлен разработва гумите тип "Radial". Към 1969 г. за фирмата работят вече около 81 000 души.

През 1977 г. Мишлен за първи път вкарват гуми "Radial" във Формула 1. Днес Bridgestone и Мишлен са единствените доставчици на гуми за Формула 1. Поради промяна в политиката на FIA, която предполага от края на 2006 г. всички отбори в надпреварата да ползват един и същи доставчик, Мишлен възнамерява да напусне Формула 1.

Освен като проиводител на гуми Мишлен са известни и като производител на пътни карти и улични атласи.

Взето от „http://bg.wikipedia.org../../../m/i/c/Michelin.html“.

Категории: Френски компании | Компании от химическата промишленост

##### Views

- Статия
- Беседа
- Текуща версия

##### Търсене

##### На други езици

- Česky
- Deutsch
- English
- Español
- Français
- עברית
- Bahasa Indonesia
- Italiano
- 日本語
- Nederlands
- Norsk (bokmål)
- Polski
- Português
- Română
- Русский
- Slovenčina
- Svenska
- 中文